CONVOCATÒRIA D'AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2022-2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/36849)
  + [Valencià](/va/acuerdo/36478)






Selector de idioma

Leer

* [Español](/es/acuerdo/36910)
* [Valencià](/va/acuerdo/36958)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2022-2023[Butlletí Oficial Universitat d'Alacant](/ca/Publicacion)
===============================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2022-2023

Data d'aprovació
:   13/03/2023

Data de publicació
:   15/03/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/36233)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/36551)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/36636)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2022-2023&url=https://www.boua.ua.es/va/acuerdo/36272)

**Títol:** CONVOCATÒRIA D'AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2022-2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 13 de març de 2023

AJUDES PER A ESTUDIANTS DEL PROGRAMA DE DOCTORAT EN FILOSOFIA I LLETRES. CURS 2022-2023

CONVOCATÒRIA PER A ESTUDIANTS DEL PROGRAMA DE DOCTORAT EN FILOSOFIA I LLETRES

BASES

1.- OBJECTIU DE LES AJUDES

Aquesta convocatòria té com a objectiu oferir una ajuda econòmica per a sufragar part de les despeses de desplaçament de l'alumnat del programa de doctorat en Filosofia i Lletres, i així afavorir la mobilitat.

2.- REQUISITS DE LES PERSONES BENEFICIÀRIES

Podrà obtenir la condició de beneficiari i sol·licitar aquests premis l'alumnat que:

a)       Siga estudiant durant el curs 2022-2023 del programa de doctorat en Filosofia i Lletres de la Facultat de Filosofia i Lletres de la Universitat d'Alacant.

b)      Realitze i acabe entre l'1 de setembre de 2022 i el 31 d'agost de 2023 un desplaçament a un centre acadèmic que estiga a una distancia de més de 150 km de la Universitat d'Alacant (UA) i del domicili durant el curs de la persona sol·licitant per a:

a) Estada d'un mínim de quinze dies en una universitat o centre d'investigació superior.

b)       Assistència a un congrés científic o activitat acadèmica (seminaris, workshops) amb presentació de comunicació o ponència.

3.- DOTACIÓ DE LES AJUDES

Es convoquen ajudes per un total de 6.000 € que es repartiran entre tot l'alumnat que complisca amb els requisits de la present convocatòria, amb les següents quanties:

Tipus 1. Ajuda de fins a 400 € quan es tracte d'una estada superior a quinze dies, o d'un congrés científic celebrat en un centre acadèmic que estiga a una distancia de més de 2500 km. de la UA i del domicili de la persona sol·licitant.

Tipus 2. Ajuda de fins a 250 € quan es tracte d'un congrés científic o participació en una activitat acadèmica celebrats en un centre acadèmic que estiga a una distancia de més de 150 km. i menys de 2500 km. de la UA i del domicili de la persona sol·licitant.

No es concedirà més d'una ajuda per persona sol·licitant.

4.- TERMINI I PROCEDIMENT DE PRESENTACIÓ DE SOL·LICITUDS I DOCUMENTACIÓ

4.1. Termini de presentación

El termini per a la presentació de sol·licituds s'estableix des de l'endemà de la publicació d'aquesta convocatòria en el BOUA fins a l'1 de setembre de 2023 a les 23.59h.

4.2. Procediment de presentación

Les sol·licituds es presentaran de manera electrònica a través del següent formulari:

<https://cvnet.cpd.ua.es/uacuestionarios/acceso/preguntas.aspx?idcuestionario=165278&idioma=va>

A la sol·licitud ha d'adjuntar-se:

1.       En cas d'estades d'investigació, certificat del centre receptor en el qual s'especifiquen les dates d'estada i les activitats realitzades.

2.       En cas de participació en congressos, seminaris i trobades nacionals o internacionals per a presentar una ponència o comunicació, certificat expedit per l'organització de l'esdeveniment, en el qual consten les dates i el títol de la ponència o comunicació en el congrés o activitat acadèmica (seminaris, workshops).

En tots dos casos: documentació justificativa de la despesa realitzada (rebut del pagament de la inscripció al congrés, factura de l'allotjament, targeta d'embarque, bitllet de tren o autobús,...)

No s'atorgarà ajuda per a cap actuació que no vaja acompanyada de la documentació justificativa requerida.

5.- CRITERIS D'ADJUDICACIÓ

La puntuació de cada sol·licitant es realitzarà d'acord amb el següent criteri:

- Realització d'estada d'investigació: 2 punts

- Impartició de ponència en congrés, seminari, workshop: 1 punt

- No haver-hi sigut persona beneficiària de l'ajuda en les dues convocatòries anteriors: 8 punts

6.- ÒRGAN GESTOR I COMISSIÓ DE VALORACIÓ

6.1. Òrgan gestor

L'òrgan gestor de la convocatòria, Deganat de la Facultat de Filosofia i Lletres, s'encarrega de l'ordenació i instrucció del procediment i és responsable d'acordar totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució. El contacte serà a través del correu electrònic [wcyd.gjhqyng@kl.wu](mailto:yjvj.wmdrchn@sh.hz).

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació del procediment administratiu comú, esmene la falta o acompanye els documents preceptius, amb indicació que si així no es fera, se li tindrà per desistit de la seua petició, prèvia resolució que haurà de ser dictada en els termes previstos legalment.

6.2 Comissió de valoración

Es constitueix una comissió de valoració formada per:

- President/a: Degà/a de la Facultat de Filosofia i Lletres.

- Secretari/a: Secretari/a del programa de doctorat.

- Vocal: Coordinador/a del programa de doctorat.

- Vocal: Un/a representant de la Comissió Acadèmica del Doctorat en Filosofia i Lletres.

7. RESOLUCIÓ, NOTIFICACIÓ I PUBLICACIÓ DELS RESULTATS.

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web lletres.ua.es, substituint la notificació a les persones interessades i produint els mateixos efectes.

La proposta d'adjudicació provisional de les ajudes es publicarà a partir del 15 de setembre de 2023. A partir de l'endemà a la seua publicació, les persones interessades tindran un termini de 10 dies hàbils per a la presentació de les al·legacions que estimen pertinents, davant l'òrgan gestor.

Les ajudes podran ser declarades desertes si cap persona participant reuneix els requisits d'aquesta convocatòria.

Transcorregut el termini i a la vista de la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

8. Marc legal i pressupostari

La convocatòria d'ajuda, que serveix de base reguladora es troba recollida en la línia de subvenció 20023LS0051 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació de les ajudes d'un màxim de 6000€ serà sufragada amb càrrec al capítol IV, orgànica 74007Z0313 del pressupost de la Facultat de Filosofia i Lletres. L'execució d'aquesta dotació està supeditada a la disponibilitat de liquiditat de la UA. S'hi aplicaran les retencions de rendes que, si escau, establisca la legislació vigent.

9. Obligació i justificació de la persona beneficiàries

L'alumnat que resulte beneficiari d'alguna de les ajudes haurà de presentar la fitxa de tercers i fotocòpia del DNI/NIE o passaport en un termini de 10 dies a comptar des de l'endemà de la publicació de la resolució.

10. PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds d'ajuda en la present convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrónica <https://seuelectronica.ua.es/es/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, es pot consultar en el següent enllaç:  
<https://seuelectronica.ua.es/es/privacidad.html>

11. RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 13 de març de 2023

La rectora,

P.D. de signatura, el vicerector d'Investigació

(Resolució de 22 de desembre de 2020)

Juan Mora Pastor





[Carretera Sant Vicent del Raspeig s/n  
03683 Sant Vicent del Raspeig - Alacant  
 Tel. 68 929 7257 - Fax 37 776 4264](https://www.google.es/maps/@60.755418,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12463&trk=tyah&trkInfo=tarId%7N7756850583866%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)